**„BIOGENESIS“ Bačka Topola - UPUTSTVO ZA UPOTREBU**

**ŠAKAL**

**Ak.mat. Lambda cihalotrin**

(S)-alfa-cijano-3-fenoksibenzil(Z)-(1R)-cis-3-(2 –hlor-3,3,3-trifluorpropenil)-2,2-dimetil-ciklopropan-karboksilat I (R)-alfa-ciano-3-fenoksibenzil

(R)-alfa-cijano-3-fenoksibenzil(Z)-(1S,3S)-3-(2-hlor-3,3,3-trifluorpropenil)-2,2-dimetil-ciklopropan-karboksilat

25 g/l±2,5g/l CAS: 91465-08-6

Geronol FF/4-E (Emulgator) 12 g/lt

**Naziv i adresa proizvođača:** Biogenesis, Spasenije Cane Babović 1 7,

BAČKA TOPOLA

Telefon/fax: 011/ 30-33-565

**Primena: ŠAKAL ,** je nesistemični insekticid sa kontaktnim i digestivnim delovanjem, remeti protok Na + jona kroz nervnu membranu i koristi se u:

1. **U ZASADU JABUKE,**

* U koncentraciji, 0,02% ( 2 ml u 10 l vode) za suzbijanje jabukinog smotavca (**Cydia** pomonella), tretiranjem 7-12 dana posle maksimalnog leta leptira ili na početku piljenja gusenica, dok se drugo obavlja po potrebi,

1. **U ZASADU VINOVE LOZE,**

* U količini 50 – 60 ml/ha , za suzbijanje pepeljastog grozdovog smotavca (**Lobesia botrana**),tretiranjem na početku formiranja zaperaka(I generacija) I pre ubušivanja gusenice u bobice (II I III generacija).

1. **U ZASADU BRESKVE,**

* U koncentraciji 0,04% (4 ml u 10 l vode), za suzbijanje breskvinog smotavca( Cydia molesta), tretiranjem posle maksimalnog leta leptira, ili na početku piljenja larava, a drugo po potrebi.

1. **U USEVU PŠENICE,**

* U količini od 0,2- 0,3 l/ha, (2-3 ml na 100m2) za suzbijanje žitne pijavice (Lema (Eulema) melanopus), tretiranjem mlađih larvenih stadijuma.

Maksimalan broj tretiranja u toku godine na istoj površini:

* JEDNOM GODIŠNJE.

**MEŠANJE SA DRUGIM PESTICIDIMA:** NE SME SE MEŠATI SA BORDOVSKOM ČORBOM I PREPARATIMA ALKALNE REAKCIJE.

**NEGATIVNO DELOVANJE PESTICIDA:**

* Na vode, zbog opasnosti po akvatične organizme, ne sme se dozvoliti kontaminacija voda. Prilikom tretiranja treba sprečiti kontaminaciju vodotokova, bunara, jezera i izvorišta voda, tretirajući najmanje 20m udaljeno od njih.

**K A R E N C A (**vreme između poslednje primene pesticida pre berbe, odn.žetve)**:**

Dana Biljna vrsta

1 radna karenca

14 jabuka, vinova loza I breskva

35 pšenica

**ZNAK OPASNOSTI: T** (otrovno), **N** (Opasno po životnu sredinu)

**OZNAKE RIZIKA:**

**R10** zapaljivo

**R23** toksično ako se udiše

**R21** štetno u kontaktu sa kožom

**R38** iritativno za kožu

**R41** rizik od teškog oštećenja oka

**R50/53-57** veoma toksično po vodene organizme, može izazvati

dugotrajne štetne efekte u vodenoj životnoj sredini

**OZNAKE BEZBEDNOSTI:**

**S2** čuvati van domašaja dece

**S13** čuvati odvojeno od hrane, pića i stočne hrane

**S26** u slučaju kontakta sa očima, odmah isprati sa dosta vode I zatražiti lekarsku pomoć

**S35**  hemikalije I kontejneri moraju biti odloženi na bezbedan način

**S36/37/39** nositi odgovarajuću zaštitnu odeću, rukavice i zaštitna sredstva za oči/lice

**S38** u slučaju nedovoljne provetrenosti nositi odgovarajuću opremu za disanje

**S45** u slučaju nezgode ili zdravstvenih tegoba, hitno zatražiti lekarsku pomoć (ako je

moguće pokazati etiketu)

**S57** koristiti odgovarajuće kontejnere da se izbegne zagađenje životne sredine

**PRIPREMA:** Prehodno izmerenu količinu sredstva ulijte u rezervoar prskalice, koji je do polovine napunjen vodom. Praznu ambalažu isperite vodom i ulijte u rezervoar, i zatim dolijte vodu do punog rezervoara uz dobro mešanje, (po mogućstvu mešati i tokom primene).

**TRETIRANJE IZ VAZDUHOPLOVA JE DOZVOLJENO.**

**SIMPTOMI I ZNACI TROVANJA, PRVA POMOĆ I LEČENJE:**

***Mehanizam delovanja:*** na molekularnom nivou inaktiviraju natrijumove kanale i povećavaju propustljivost membrana u neuronima za kalijum. To pojačava ekscitabilnost senzitivnih i motornih neurona. Lokalnim i sistemskim delovanjem izazivaju alergijske reakcije.

Trovanja mogu biti peroralna, inhalaciona i perkutana.

***Simptomi i znaci:*** U peroralnom trovanju može doći do aspiracije i oštećenja pluća. Prilikom udisanja, može se javiti pospanost, vrtoglavica i iritacija respiratornih organa. Pri peroralnom trovanju ne izazivati povraćanje.

U peroralnom trovanju, povraćanje, proliv, glavobolja, vrtoglavica, malaksalost, ataksija, tremor i fibrilacija mišića, konvulzije, bradikardija i pojačana ekscitabilnost miokarda. U inhalacionom trovanju različite alergijske reakcije, kao što su alergijski rinitis, spastični bronhitis, sličan astmatičnom napadu, pneumonitis, a u najtežim slučajevima i anafilaktički šok. Perkutano trovanje ili kontaminacija izaziva svrab, akasnije zavisno od osetljivosti osobe, može da se razvije i alergijski dermatitis sa eritemom, papulama i bulama.

***Prva pomoć i lečenje:*** u peroralnom trovanju dati dve čaše vode i ne izazivati povraćanje,a u zdravstvenoj ustanovi uraditi lavažu želuca. U inhalacionom trovanju treba ukloniti otrovanog sa mesta ekspozicije. U perkutanom trovanju izvršiti dekontaminaciju kupanjem i presvući u čisto odelo. U inhalacionom trovanju treba ukloniti otrovanog sa mesta ekspozicije, u perkutanom trovanju izvršiti dekontaminaciju kože kupanjem i presvući čisto odelo. Lečiti alegijske manifestacije na koži lokalnom i/ili sistemskom primenom antihistaminika. Kortikosteroidne masti su slabo efikasne. Atropinom se kupiraju gastrointerestinalne smetnje i bradikardija, a diazepamom (10 mg. i.m.) konvulzije. U slučaju anafilaktičkog šoka dati adrenalin, antihistaminike i kortikosteroide i.v., a po potrebi se primenjuju i mere kardiopulmonalne reanimacije.

**ZA SVE INFORMACIJE OBRATITI SE NACIONALNOM CENTRU ZA KONTROLU TROVANJA U VMA NA TELEFON (24 SATA) 011/3608 440.**

**SKLADIŠTENJE:** Držati proizvod u čvrsto zatvorenom kontejneru, da ne dođe u kontakt s kožom i očima.

Pri manipulaciji nositi preporučenu zaštitnu opremu.

Skladištiti u određenom, ventilisanom prostoru. Držati dalje od inkopatibilnih materijala i toplotnih izvora.

**HIGIJENA ŽIVOTNE SREDINE I UNIŠTAVANJE AMBALAŽE:** Ne tretirati po vrućini i po vetru. Prazna ambalaža i ostaci sredstava, ne smeju dospeti u tlo niti u vodu, niti se smeju zakopavati u zemljište.

Ambalažu tri puta isprati, ocediti I probušiti na dnu, kako bi se sprečila ponovna upotrea. Ambalažu vratiti apotekaru ili odložiti u kontejner namenjen za odlaganje pesticide.

Proizvođač garantuje za kvalitet proizvoda, ali ne snosi posledice neadekvatne primene i odlaganja.